Ruchlio tema

**Ruchlio tema** – tai šachmatų uždavinių žaidimo kaitos tema. Nors būna ir trijų, sutinkama dažniausiai dviejų ėjimų šachmatų uždaviniuose.

Pradinėje padėtyje, ar klaidinančiuose pėdsakuose, ne mažiau, kaip dviem juodųjų ėjimams yra paruošti matai.

Sprendinyje įvyksta žaidimo kaita: nors išlieka tie patys matai iš iliuzinio žaidimo, ar klaidinančio pėdsako, bet jie seka *po kitų gynybinių ėjimų*, o į buvusius gynybinius ėjimus, jei jie tokiais liko, skelbiami kiti matai.

Kitimų schema:

1.? 1…a/b 2.A#/B#

1.! 1…a/b 2.C#/D#

1…c/d 2.A#/B#

Žaidimo kaita gali vykti keliose žaidimo fazėse: iliuziniame žaidime, klaidinančiame pėdsake, arba dviejuose klaidinančiuose pėdsakuose ir sprendinyje.

Ši tema gali būti įgyvendinta *paprasta, pilna*, ar *idealia* forma.

## Istorija

1946 m. Sverdlovske surengtam šachmatų konkursui Jefimas Ruchlis (* Efim Naumovich Rukhlis*; 1925–2006) pateikė žaidimo kaitos tema sukurtą šachmatų uždavinį. Vėliau šiame uždavinyje panaudotoji tema buvo pavadinta jo vardu, nors panašių uždavinių būta ir anksčiau.

Juos publikavo šachmatų kompozitoriai: iš Australijos – Artūras Mozelis (*Arthur James Mosely*; 1867–1930) – 1914 m. *Good Companions*, Didžiosios Britanijos – Henris Bernardas (*Henry D’Oyly Bernard*; 1878–1954) – 1918 m. *Chess Amateur*
ir Italijos – Albertas Mari (* Alberto Mari*; 1892–1953)
– 1928 m. *L’Echiquier * leidiniuose.

Ši tema paskatino šiuolaikinio dviejų ėjimų uždavinio plėtrą, tapo viena iš populiariausių įdėjų ir užėmė kompozitorių kūriniuose svarbią vietą. Jie tebekuriami ir dabar.
Iki 2018 m. kai kurios šachmatų uždavinių bazės turėjo sukaupusios apie 1,5 tūkstančio šia tema sukurtų uždavinių.

## Uždavinių pavyzdžiai

Britų šachmatų kompozitoriaus **Džono Raiso** (* John Michael Rice*; g. 1937) uždavinyje turime apjungtas Ruchlio ir Grimšo temas.
Iliuziniame žaidime po pirmųjų juodųjų ėjimų, atliktų pagal Grimšo temą dviejuose variantuose: **1…Rd4** ir **1…Bd4**, seka matai atitinkamai: **2.Žf4#** ir **2.Žxe3#**.

Sprendime po **1.d4!** ėjimo įvyksta žaidimo kaita: matai išlieka tie patys, bet *po kitų gynybinių ėjimų*. O po ankstesniųjų ėjimų pagal Grimšo temą: **1…Rxd4** ir 1**…Bdx4**, seka kiti matai, atitinkamai: **2.Bc5#** ir **2.Rc4#**.

Tokia Ruchlio temos išraiška, kai ji išreikšta dviem teminiais variantais dviejose šachmatų uždavinio fazėse vadinama *pilnąja Ruchlio tema*.

Serbų šachmatų kompozitoriaus **Marjano Kovačevičiaus** (*Marjan Kovačević*; gim. 1957) uždavinyje panaudota *idealioji Ruchlio tema*. Gynybinių ėjimų kaita tiems patiems matams panaudota *keturiuose teminiuose variantuose*.

Sprendinyje iš iliuzinio žaidimo variantų panaudoti net 6 ėjimai: dviejų variantų matai išlieka nepakitę, panaudojus kitų dviejų variantų ėjimus, ir tik po likusių ėjimų seka nauji matai.

Ukrainiečių šachmatų kompozitoriaus **Valentino Rudenkos** (*Valentin Rudenko*; 1938–2016 m.) kompozicijoje turime *paprastąją Ruchlio temą*. Uždavinio sprendinyje išlieka tie patys matuojantys ėjimai prie kitų gynybinių ėjimų.

|width="33%" |

|width="33%" |

Ruchlio tema kuriami ne tik dviejų, bet ir trijų ėjimų šachmatų šachmatų uždaviniai.
Ji naudojama, kuriant: tiesioginius,
atvirkščio mato, pasakiškus ir retro šachmatų uždavinius.

|width="33%" |

|width="33%" |

## Šaltiniai

## Nuorodos
* Šachmatų uždaviniai Ruchlio tema
* Matų kaita
* Torstenas Cirkvicas. Ruchlio tema trijų ėjimų uždaviniuose. Pirmoji dalis
* Torstenas Cirkvicas. Ruchlio tema trijų ėjimų uždaviniuose. Antroji dalis